ריצ'רד קויל

ריצ'רד קויל (באנגלית: Richard Coyle; נולד ב-6 בפברואר 1972) הוא שחקן אנגלי.

קורות חייו
קויל נולד בשפילד שבאנגליה.
 הוא הבן הרביעי במשפחה בת 5 בנים. אביו היה בנאי. הוא התחיל את קריירת המשחק שלו בעקבות עבודה כבדרן במעבורת, שם אמר לו במאי התיאטרון שיש לו כישרון משחק וכדאי לו לעסוק בכך. ב-1995 למד שפות ופילוסופיה באוניברסיטת יורק והתקבל לבית הספר למשחק היוקרתי "אולד ויק" שבבריסטול. את לימודיו סיים ב-1998 באותה שנה יחד עם דין לנוקס קלי ועם עודד פהר.

קריירה
קולנוע וטלוויזיה
קויל התחיל לשחק בטלוויזיה בסדרה "לורנה דון" בתפקיד ג'ון ריד, בסאגה "חרב של כבוד" עיבוד לספרו של אוולין וו, ובסרט הקולנוע של מייק לי "טופסי טורווי". בעיבוד של 1999 לרומן "רעיות ובנות" מאת אליזבת גסקל שיחק בתפקיד מר קוקס. הפריצה הגדולה שלו הייתה בשנת 2000 כשקיבל את התפקיד של ג'ף מורדוק בסדרה הקומית "זיווגים". ב-2003 העדיף לא להמשיך להופיע בעונה הרביעית של הסדרה וכן סירב לשחק בפרק הפרידה. בראיון ב-2005 אמר קויל שאינו רוצה להיות מזוהה עם התפקיד.

ב-2002 ו-2003 כיכב בסדרה קצרת הימים "Strange" של ה-BBC, והשתתף בסרטי הקולנוע "אקסטזי", "פרנקלין" ובסרט "שנה מופלאה". באוקטובר 2006 השתתף בפרק ספיישל של "המפצח" "Cracker: Nine Eleven", וכיכב בסדרה "חושפי האמת" ב-ITV 1. עוד שיחק בעיבוד המודרני למחזה "אותלו" מ-2001 בתפקיד מייקל קסיו.

ב-2004 שיחק קויל בסרט "ליברטין" בתפקיד אלקוק, משרתו של ג'ון וילמוט, רוזן רוצ'סטר השני, לצדו של ג'וני דפ. ב-2010 הופיע בסרטו של מייק ניואל "הנסיך הפרסי: חולות הזמן" בתפקיד טוס, אחיו הבכור של ג'ייק ג'ילנהול.

הוא לוהק לתפקיד הראשי של שפריץ פון סתמבור (Moist von Lipwig) בסרט הקולנוע " Going Postal" המבוסס על ספר באותו שם (בעברית: "מהומה רבה על לא דוור") מאת טרי פראצ'ט.

בסרטו של רני הארלין  (שהופץ גם בשם "Georgia") שיחק קויל בתפקיד ראשי. הסרט מתרחש ב-2008 על רקע המלחמה בין רוסיה לגאורגיה על השטח של דרום אוסטיה. בספטמבר 2011 הופיע קויל בתפקיד ויליאם וינתרופ בסרט הבכורה של מדונה כבמאית "וואליס ואדוארד" העוסק בדוכס ובדוכסית מווינדזור. בסרט המפלצות הקומי האירי "Grabbers" הופיע בתפקיד גארדה קירן או'שיאה. בסרט האימה "Outpost: Black Sun" מ-2008 גילם קויל את וולאס. ובסרט "Pusher" רימייק מ-2012 לסרט באותו שם מ-1996, שיחק בתפקיד פרנק.

ב-2012 הצטרף קויל לצוות השחקנים של הסדרה "פרשיות סמויות" של ערוץ USA בתפקיד סיימון פישר סוכן ה-FSB, ומושא אהבתה של אנני ווקר, בגילומה של פייפר פראבו. דמותו מופיעה עד לאמצע העונה השלישית של הסדרה.

ב-2014 רשת NBC החלה לשדר את הסדרה "Crossbones" כאשר קויל מגלם את טום לו, שתפקידו להרוג את הפירט "שחור הזקן" (בגילומו של ג'ון מלקוביץ').

תפקידים בתיאטרון
ב-2002 לוהק קויל לתפקיד הראשי במחזה "The York Realist" מאת פיטר גיל, ובהפקה של המחזה "Proof" בתיאטרון דונמאר ורהאוס בלונדון לצדה של גווינת' פלטרו. בעקבות הצלחתו הוא לוהק למחזה "After Miss Julie" העיבוד המחודש של פטריק מרבר למחזה מאת יוהאן אוגוסט סטרינדברג, יחד עם קלי ריילי והלן בקסנדייל. מספטמבר ועד נובמבר 2004 שיחק קויל בתפקיד הראשי במחזה "דון קרלו" מאת פרידריך שילר בבימויו של מייקל גרנדייג', ההפקה הועברה לווסט אנד והוצגה שם מינואר ועד אפריל 2005. צוות השחקנים כלל את דרק ג'קובי, פיטר אייר ואונה סטאבס.
מאוגוסט ועד ספטמבר 2006 שיחק קויל בהפקה של פיטר גיל למחזה "הבט אחורה בזעם" מאת ג'ון אוסבורן בתיאטרון המלכותי בבאת'. ב-2008 כיכב קויל במחזות "המאהב" ו-"The Collection " מאת הרולד פינטר בתיאטרון קומדי בלונדון לצדם של צ'ארלי קוקס וג'ינה מקי.

ב-2010 הופיע קויל בתפקיד ג'ון במחזה "Polar Bears" מאת מארק האדון בדונמאר ורהאוס.

ב-2014 שיחק בתפקיד מקדאף במחזה "מקבת'" שביימו קנת בראנה ורוב אשפורד בתיאטרון "פארק אווניו ארמורי".

במשחק הווידאו "פולקלור" מגלם קויל את תפקיד קיטס. בנוסף הקליט קויל ספרי שמע כמו " At The Mountains of Madness" ואת "The Shadow Over Innsmouth" מאת הווארד פיליפס לאבקרפט.

חיים אישיים
קויל היה נשוי לשחקנית ג'ורג'יה מקנזי ולבני הזוג יש בת משותפת, פרודי, שנולדה ב-2008. משנת 2011 הוא במערכת יחסים עם השחקנית רות' ברדלי.

פילמוגרפיה
 שנה שם שם באנגלית תפקיד הערות 1998 מקבת' Macbeth לון סרט טלוויזיה הטי ויינת'רופ חוקרת Hetty Wainthropp Investigates ד"ר מיילס בפרק "A Minor Operation" The Life and Crimes of William Palmer ג'ון פרסונס קוק סרט טלוויזיה What Rats Won't Do עיתונאי 1999 Greenstone סר ג'פרי הלפורד סדרת טלוויזיה Up Rising מרטין מאר מיני-סדרה אקסטזי Human Traffic אנדי סרט קולנוע טופסי-טרווי Topsy-Turvy מר המונד סרט קולנוע רעיות ובנות Wives and Daughters מר קוקס מיני-סדרה (2 פרקים) 2000 לבבות ועצמות Hearts and Bones ויל סטנר סדרת טלוויזיה דיאל ופסקו Dalziel and Pascoe מרטין הלינגסוורת' סדרת טלוויזיה (בפרק "A Sweeter Lazarus") לורנה דון Lorna Doone ג'ון ריד סרט טלוויזיה זיווגים Coupling ג'פרי "ג'ף" מורדוק סדרת טלוויזיה (22 פרקים) 2001 חרב של כבוד Sword of Honour טרימר מקטאביש סרט טלוויזיה Young Blades הרוזן מורלסהמעגל נסגר Happy Now ג'ו ג'ונס אותלו Othello מייקל קאס סרט טלוויזיה 2002 Strange ג'ון סטריינג' סרט טלוויזיה 2003 Blight ג'ון בלייט סרט קצר בשפה הקורנית Friday Night In בן סרט קצר Strange ג'ון סטריינג' סדרת טלוויזיה (6 פרקים) 2004 Gunpowder, Treason & Plot קייטסבי סרט טלוויזיה ליברטין The Libertine אלקוק סרט קולנוע 2006 אולטרה Ultra סרט טלוויזיה The Best Man מייקל שלדרייק סרט טלוויזיה Cracker מפקח בילוש וולטרס סדרת טלוויזיה שנה מופלאה A Good Year אמיס 2007 The History of Mr Polly ג'ים סרט טלוויזיה פולקלור Folklore קיטס משחק וידאו חושפי האמת The Whistleblowers בן גרהם סדרת טלוויזיה (6 פרקים) 2008 פרנקלין Franklyn דן Blight ג'ון בלייט The Pro טוני קירבי סרט קצר 2009 אוקטביה Octavia גארת' לוולין סרט טלוויזיה 2010 הנסיך הפרסי: חולות הזמן Prince of Persia: The Sands of Time טוס סרט קולנוע משתגעים בדואר Terry Pratchett's Going Postal מויסט פון ליפוויג סרט טלוויזיה Fable III קולות משחק וידאו 2011 5 Days of War סבסטיאן גאנץ סרט קולנוע וואליס ואדוארד W.E. ויליאם סרט קולנוע 2012 חטפנים Grabbers גרדה קירן או'שיאה סרט קולנוע Outpost 2: Black Sun וולאס סרט קולנוע סוחר סמים Pusher פרנק סרט קולנוע Life of Crime מפקח בילוש תפקיד ראשי פרשיות סמויות Covert Affairs סיימון פישר 2013 The Food Guide to Love אוליבר ביירן סרט קולנוע Life of Crime ריי דינס מיני-סדרה 2014קרוסבונז Crossbones טום לו סדרת טלוויזיה 2015 A.D.: The Bible Continues קאיפאס מיני-סדרה 2016 החטא הקדמון The Fall  ג'ו אוד'ונל 8 פרקים The Collection פול סביני 3 פרקים 2017 Born to Kill פיטר2 פרקים 2018 שמש חזקה Hard Sun תומאס בלאקווד 2 פרקים 2018–הווה הרפתקאותיה המצמררות של סברינה Chilling Adventures of Sabrina האב בלאקווד תפקיד ראשי 2023 שש-ארבע Six Four רוברט וואלאס 4 פרקים 2025 ראשי המדינה Heads of Stateקווינסי הארינגטון סרט קולנוע 

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1972